recursal/SuperWikiNEXT-32B huggingface dataset:
**טריטון** נושא נימפה על גבו; פסל בברלין.
**מזרקת טריטון**, מזרקה מאת הפסל ברניני בפיאצה ברבריני ברומא
קונכיית חצוצרה אצילה שמשמשת כסמלו של טריטון.
**טריטון** (יוונית עתיקה: **Τρίτων**) הוא אל ים ושליח המצולות במיתולוגיה היוונית.

משפחתו
------

בנו של פוסידון, אל הימים והאוקיינוסים, ושל הנימפה אמפיטריטה. ביתו היא פאלאס (להבדיל מהגיגאנט פאלאס, שהיה בכלל גבר), שהתאהבה בזאוס ונהרגה בשוגג בידי ביתו וחברתה, אתנה. את גלימתה של חברתה המתה היא לקחה וצירפה את שמה של פאלאס לשמה שלה, כך ששמה המלא היה פאלאס-אתנה. טריטון מתואר כאביהם ומנהיגם של הטריטונים.

תיאוריו
-------

בדומה לאביו, טריטון נושא עמו קלשון בעל שלוש שיניים. אולם, סמלו המיוחד הוא קונכייה של חצוצרה אצילה, שבה הוא היה נושף כמו בחצוצרה כדי להרגיע או לעורר את נחשולי וגלי הים. הקונכייה הזו יכלה להפיק צלילים כה נוראיים, שהם אף הצליחו להבהיל את הענקים, שהחלו נסים על נפשם עם הישמע צליליה.

לדברי הסיודוס בספרו "תאוגוניה", טריטון גר עם הוריו בארמון שהיה עשוי כולו זהב, אלמוגים ואבני חן, וששכן בקרקעית הים. בנוסף, סיפורי הארגונאוטים מציינים שטריטון חי על יד החוף של לוב.

הוא בדרך כלל מתואר כבן-ים, בעל פלג גוף עליון של אדם ופלג גוף תחתון של דג.

בספר מטמורפוזות מאת אובידיוס מופיע טריטון ומרגיע את הים:
"נחו ימים מזעפם, כי אדון-על ימים [נפטון] הניח את קלשונו הנורא – יצוה לגלים וישקטו. הוא גם לטריטון יקרא ועלה בתגלתו מן המים, השבלולים מכסים את שכמו וכתפיו כאדרת." (ראו: מטמורפוזות, א'. תרגום: שלמה דיקמן).

טריטון ואיניאס
--------------

טריטון מופיע גם במיתולוגיה הרומית. ב"איניאדה" מאת ורגיליוס מסופר כי מיזנוס, החצוצרן של איניאס, הזמין את טריטון לתחרות נשיפה בחצוצרה. בתגובה, טריטון הטיל אותו אל תוך הים כעונש על גאוותו.

בתרבות
------

על שמו של טריטון קרוי טריטון, הירח הגדול ביותר של כוכב הלכת נפטון, שהוא עצמו קרוי בשמו של אל הים הרומאי נפטון – הוא פוסידון בקרב היוונים.

### אומנות

טריטון מופיע כדמות גברית בעלת מיניות בולטת ביצירות אמנות רבות, החל מן האמנות הרומית ובייחוד בפיסול של תקופת הבארוק.

לקריאה נוספת
------------

* אריאל הירשפלד, "הטריטון", בתוך: **אל אחרון האלים - על מזרקות רומא**, הוצאת כתר, תל אביב, 2003.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טריטון** |

* טריטון, באתר אנציקלופדיה בריטניקה (באנגלית)

| **אלי הים במיתולוגיה היוונית** |
| --- |
| 

|  |  |
| --- | --- |
| פוסידון • אוקיינוס • קטו • נראוס • גלאוקוס • טתיס • אמפיטריטה • תטיס • טריטון • אופיאון • פרוטאוס • פורקיס • פונטוס • אוקיינידים • נראידות • ניאדות |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566329305171
* GND: 119020882
* LCCN: no2020057800
* SUDOC: 164693742
* VIAF: 64808550
* WorldCat (עם VIAF): 64808550

 |
פירוש נוסף ערך זה עוסק במשיט המעבורת של אל השאול האדס. אם התכוונתם למשמעות אחרת, ראו כארון (פירושונים).

**כארון** משיט את המעבורת בציור מהמאה ה-19 של אלכסנדר ליטובצ'נקו
כארון עם ספינתו, שממנה נופלים החוטאים לממלכת השדים – בפרסקו "יום הדין האחרון" מאת מיכלאנג'לו
**כארון** (ביוונית: Χάρων) הוא משיט המעבורת של האדס, אל השאול במיתולוגיה היוונית. המיתולוגיה מספרת שהוא העביר מתים לצידו השני של נהר האכרון או נהר הסטיקס רק אם היה ברשותם מטבע לתשלום עבור הנסיעה. לכן היוונים הקדמונים נהגו לקבור את מתיהם כשמטבע אובול מתחת ללשונם, או על עיניהם, כדי שלא ייאלצו לנדוד לנצח לאורך גדות הנהר.

כארון הוא בנם של ארבוס וניקס. הוא מתואר בדרך כלל כזקן רזה ונרגן או לחלופין כשד מכונף בעל פטיש דו־ראשי. למרות זאת במספר עיבודים כגון: הסרט "הרקולס" של חברת סרטי וולט דיסני הוא מוצג כשלד.

לדברי ורגיליוס בספרו "האיניאדה" וכן לדברי מקורות אחרים, כארון משיט את סירתו על הנהר סטיקס. עם זאת, על פי מרבית המקורות, הנהר שעליו שטה המעבורת של כארון הוא אכרון ולא סטיקס. בתקופה מאוחרת יותר גם דנטה בספרו "הקומדיה האלוהית" הצטרף לקביעה זו.

פעמים בודדות בלבד התיר כארון לאנשים חיים לשוט במעבורת שלו ולהיכנס אל תחומיה הפנימיים של ממלכת השאול. בין היתר, הוא אפשר זאת למוזיקאי המוכשר אורפאוס, שהצליח לעשות כן באמצעות נגינתו העצובה והיפה, שריככה את ליבו של כארון.

על שמו של כארון קרוי הירח כארון, ירחו של כוכב הלכת הננסי פלוטו. פלוטו עצמו קרוי על שמו של אל השאול הרומאי, הוא האדס בקרב היוונים.

קישורים חיצוניים
----------------

ויקישיתוף מדיה וקבצים בנושא **כארון** בוויקישיתוף
* כארון, באתר אנציקלופדיה בריטניקה (באנגלית)
* כארון, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 119009129
* SUDOC: 028003780
* VIAF: 47562307
* WorldCat: viaf-47562307

 |
תיאור של דומו (1922).
**דומו** (סינית: 斗母, אנגלית: Doumu, מילולית: אם הדובה הגדולה), הידועה גם בשם **דומו יואנג'ון** (סינית: Dǒumǔ Yuánjūn פין-יין: 斗母元君 "אלת המרכבה") ו**טאיי יואנג'ון** (פין-יין:太一元君 Tàiyī Yuánjūn "אלת הגדול"), היא אלילה בדת הסינית העממית והטאואיזם. היא נקראת מתוך כבוד גם בשם **טיאנהו** (**Tianhou** 天后 "מלכת השמים"), במשותף עם אלות סיניות אחרות, במיוחד **מאזו** (Mazu), אשר נחשבות לפנים שלה. שמות אחרים שלה הם **דאומו** (Dàomǔ 道母 "אמא של" הדאו") **וטאינמו** (Tiānmǔ 天母 "אמא של גן עדן"), שהיא ההיבט הנשי האוניברסלי של אל השמיים.

היא נחשבת אמם של שבעת כוכבי הדובה הגדולה ושניים לא גלויים, **הג'יוהואנגדאדי** (Jiǔhuángdàdì 九皇大帝 "תשעת המלכים האלוהיים הגדולים"). המרכבה הגדולה היא, בתרבות הסינית, כמו גם בתרבויות אחרות בעולם, סמל מסורתי של מקורו המוחלט של היקום (טיאן). לכן, דומו אינה האלה התת-קרקעית (הוטו- Houtu), וגם לא אלת הפריון ביקסיה (Bixia), אלא אלת ה"שמש" או אלה שמיימית. במקורות טאואיסטים מסוימים היא מזוהה בתור אלת החיים והמוות המסתורית זיוואנגמו (Xiangmu).בהקשר אליה, אל השמיים נקרא גם דופו (Dòufù 斗父 "Father of the Great Chariot, אב הכרכרה הגדולה")

בדוקטרינות דתיות
----------------

### תורת הטאואיזם

בתורת הטאואיזם היא מזוהה באותו אופן כמו ג'יוטיאן זואנו (Jiutian Xuannü 九天玄女 "האישה המסתורית של תשעה השמים") וזיוואנגמו (西王母Xiwangmu "המלכה האם של המערב"), המייצגת את אמא של בן אלמוות "הפעוט האדום". זה מקשר אותה ישירות אל המיתוסים על הלידה והחניכה של לאו דזה, p. 1207. ואל הקיסר הצהוב (אשר אימו- פובאו (Fubao) נכנסה להריון איתו

|  |  |
| --- | --- |
|  | **הערך מכיל כתב מזרח-אסייתי**. כדי לראות את הכתוב בצורה תקינה, יש להתקין גופן סיני במחשבכם. אם אינכם יודעים כיצד לעשות זאת, ראו עזרה. |

אחרי שהיא הייתה מגורה על ידי ברק, או אחרי שהסתובבה, הדובה הגדולה), כפי שמעיד בין השאר, ג'י הונג (283-343).

### הפרשנות הבודהיסטית

במסורות וג'ריאניות של הבודהיזם הסיני (הטאנגמי - Tangmi), דומו שולבה עם הבודהיסטווה מאריסי (Marici), לפחות על ידי שושלת טאנג. מאריסי גם כן מתוארת בתור אמא של הדאו והדובה הגדולה, במרכזם של שמיי האנרגיה הראשונית של ברהמה (Brahma). המרכבה של מאריסי נמשכת על ידי שבעה חזירים.

תיאורים אומנותיים
-----------------

* האולם של דומו במקדש האיל הירוק בצ'נגדו, סצ'ואן האולם של דומו במקדש האיל הירוק בצ'נגדו, סצ'ואן
* פסל של דומו במקדש האיל הירוקפסל של דומו במקדש האיל הירוק
* פסל משושלת סונג של דומופסל משושלת סונג של דומו
* פסל של דומו בקונמינגפסל של דומו בקונמינג
* פסל של דומו בטאיוואןפסל של דומו בטאיוואן

ראו גם
------

* מאריסי (בודהיזם)
* הדובה הגדולה

* העיקרון המוחלט
* תאולוגיה סינית

לקריאה נוספת
------------

ויקישיתוף מדיה וקבצים בנושא **דומו** בוויקישיתוף
* Fowler, Jeanine D. (2005). *An Introduction to the Philosophy and Religion of Taoism: Pathways to Immortality*. Sussex Academic Press. ISBN 1845190866.
* Pregadio, Fabrizio (2013). *The Encyclopedia of Taoism*. Routledge. ISBN 1135796343. שני כרכים: 1)-ל; 2) L-Z.
* Wells, Marnix (2013). *The Pheasant Cap Master and the End of History: Linking Religion to Philosophy in Early China*. Lulu.com. ISBN 1931483264.

הערות שוליים
------------

1. 1 2 3  Wells (2013), עמ' 10
2. ↑  Yves Bonnefoy, *Asian Mythologies*.
3. ↑  抱朴子曰：復有太清神丹，其法出於元君。元君者，老子之師也。太清觀天經有九篇，云其上三篇不可教授，其中三篇世無足傳，常瀋之三泉之下，下三篇者，正是丹經上中下，凡三卷也。元君者，大神仙之人也，能調和陰陽，役使鬼神風雨，驂駕九龍十二白虎，天下衆仙皆隸焉，猶自言亦本學道服丹之所致也，非自然也。ctext.org.
פירוש נוסף ערך זה עוסק בדמות באודיסאה. אם התכוונתם למשמעות אחרת, ראו פנלופה (פירושונים).
"פנלופה ומחזריה", ציור של ג'ון ויליאם ווטרהאוס, 1912
פנלופה מאת אנטואן בורדל בגן האמנות ע"ש בילי רוז במוזיאון ישראל
**פֶּנֵלוֹפֵּה** (ביוונית עתיקה: **Πηνελόπεια**) היא דמות באודיסאה של הומרוס. שמה דומה למילה היוונית ל"ברווז", אולם מקובל לחשוב שהשם הוא שילוב של המילה היוונית ל"רשת" או "אריג" והמילה ל"עין" או "פנים", שם שמאוד מתאים לדמות המבלה זמן רב באריגה ושהמוטיבציה שלה קשה להבנה. בעידן המודרני מקושר שמה לנאמנות. קיימת מסורת לפיה היא אמו של פאן מיחסיה עם הרמס.

תפקידה באודיסאה
---------------

פנלופה היא אשתו של הגיבור הראשי בסיפור, אודיסאוס מלך איתקה, בתו של איקריוס ואשתו פריבואה. לפנלופה בן אחד מאודיסאוס, טלמאכוס, שנולד מעט לפני שאודיסאוס נקרא להילחם במלחמת טרויה.

פנלופה המתינה מעל עשרים שנה לשובו של בעלה, ובאותה תקופה סבלה ממצבים קשים בעת שסירבה לחיזוריהם של נסיכים ומחזרים רבים שניצלו את מצבה משך כארבע שנים לאחר גמר מלחמת טרויה. חכמתה והארטה של פנלופה איפשרו לה לעכב את מחזריה הרבים במשך שלוש שנים בהבטחה שתינשא לאחד מהם ברגע שתסיים לארוג תכריכי קבורה עבור לארטס, אביו של אודיסאוס. את האריג שארגה לעת יום פרמה לעת ערב, דבר שהתאפשר עד שאחת משפחותיה חשפה את התרמית.

למרות נאמנותה, נעשתה פנלופה חסרת סבלנות, בעיקר בשל התערבותה של האלה אתנה, והשתוקקה לחשוף את עצמה בפני המחזרים כדי לשלהב אותם עוד יותר. היא מציגה אמביוולנטיות; היא קוראת מספר פעמים לאלה ארטמיס להרוג אותה ומצד שני חושבת על התמסרות לאחד הגברים. כשאודיסאוס חוזר לאיתקה, מחופש לקבצן זקן, פנלופה מתחייבת להינשא לגבר שימתח את קשתו הישנה והקשיחה של אודיסאוס ויירה חץ דרך שתים עשרה ידיות גרזנים. יכול להיות שפנלופה זיהתה את בעלה למרות התחפושת והכריזה על התחרות משום שידעה שהוא היחיד שיכול לנצח בה.

כצפוי, אודיסאוס הוא היחיד מבין המחזרים שמצליח למתוח את הקשת ולירות בה והוא זוכה בתחרות. הוא הורג את כל המחזרים בעזרת טלמאכוס, אתנה ושני משרתים. פנלופה חוששת שהוא אינו בעלה האמיתי אלא מתחזה, אולי במסגרת תכסיס של אחד האלים, ובוחנת אותו בכך שהיא מצווה על משרתה להזיז את מיטתה אל חדרם. אודיסאוס טוען שהדבר איננו אפשרי משום שכיוצר המיטה הוא יודע שאחת מרגליה היא עץ זית חי. בכך פנלופה משתכנעת שאודיסאוס הוא באמת בעלה.

בתרבות
------

האסטרואיד 201 Penelope (אנ') נקרא על שמה.

קישורים חיצוניים
----------------

ויקישיתוף מדיה וקבצים בנושא **פנלופה** בוויקישיתוף
* רעות פלוס, שירי האהבה של הגיבורות הנעזבות, בבלוג "הספרנים" של הספרייה הלאומית, 09.08.2017
* יעל רנן, פנלופי - האשה הטובה במירעה, מתוך: ספרות המערב - קובץ מסות.
* פנלופה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011425240305171
* BNE: XX546519
* BnF: cb124806442 (data)
* GND: 118790277
* LCCN: n2018071028
* SUDOC: 034007202
* VIAF: 47558096
* WorldCat: viaf-47558096

 |
יהודה ליטני עם ראש עיריית חברון, מוחמד עלי אל-ג'עברי, סוף שנות ה-60
**יהודה ליטני** (1943 – 12 בינואר 2022) היה עיתונאי, פרשן וכתב ישראלי לענייני פלסטינים, וכן עורך, דובר ומתרגם.

ביוגרפיה
--------

יהודה ליטני נולד בירושלים בשנת 1943 לחיים (הנריק) לייטאיזן, בעל בית מלאכה לצורפות שעלה לארץ ישראל מפולין ב-1939, ערב מלחמת העולם השנייה, ולנחמה, בת למשפחת פת הירושלמית, שבבעלותה היה קפה פת ברחוב הנביאים בעיר. הוא למד בגימנסיה העברית רחביה במגמת מזרחנות וב-1961 התגייס לצה"ל ושירת ביחידה 515 (לימים יחידה 8200) של חיל המודיעין עד 1964.

בתום שירותו הצבאי התגורר במשך שנים מספר בניו יורק, שם למד פרסום ועבד בקונסוליה הישראלית בעיר כמפענח צופן (מפענח מברקים). עם שובו מניו יורק למד באוניברסיטה העברית בירושלים לימודי המזרח התיכון ועבד בקול ישראל ובערוץ הראשון. בתחילת שנות ה-70 של המאה ה-20 שירת כדובר הממשל הצבאי ביהודה ושומרון, תחת פיקודו של האלוף רפאל ורדי. בשנת 1973 החל לעבוד בעיתון "הארץ" וסיקר את ליבת הסכסוך הישראלי-פלסטיני משטחי יהודה ושומרון. היה מראשוני העיתונאים הישראלים שכתבו על מעשי העוולה שביצעו מדינת ישראל וצה"ל נגד האוכלוסייה הפלסטינית בשטחי יהודה ושומרון. ליטני קנה לעצמו שם של עיתונאי וכתב שטח מוערך, והרבה להיפגש גם עם מנהיגים פוליטיים פלסטינים וגם עם תושבים מהרחוב הפלסטיני, ולשמוע את נקודת מבטם על הסכסוך. הוא עבד בעיתון עד שנת 1985, ושימש גם הכתב המדיני של העיתון. לאחר מכן החל לעבוד עבור העיתון "ג'רוזלם פוסט", שם עבד כעורך לענייני המזרח התיכון, בין היתר באינתיפאדה הראשונה ובעיתון "חדשות".

בשנת 1982 קיבל את אות זכויות האדם ע"ש אמיל גרינצוויג של האגודה לזכויות האזרח בישראל על פועלו העיתונאי לשיקוף מצב תושבי שטחי יהודה ושומרון הפלסטינים "כנתונים לממשל צבאי ונטולי רוב הכלים להתבטאות עצמית ועצמאית העומדים לרשות אזרחיה של המדינה השלטת עליהם", כך על פי נימוקי הזכייה.

בשנות ה-90 של המאה ה-20 עבד בחברת החדשות של ערוץ 2 והיה העורך של היומן השבועי "השבוע" בערבית בערוץ 2.

בשנת 2000 פורסם ספר הבישול שכתב ביחד עם נעים עריידי, "לא על החומוס לבדו" בהוצאת מודן.

מאז שנות ה-80 של המאה ה-20 פרסם ליטני, שחש חיבה גדולה לאירלנד, תרגומי שירה אירית (אנ') בעיתונים ובכתבי-עת שונים. כן כתב, יחד עם רעייתו, לבנה, את "המיתולוגיה האירית" בסדרת המיתוסים של הוצאת מפה. בין היתר תרגם את ספרו של המשורר האירי שיימוס היני "סטיישן איילנד" בהוצאת כרמל.

היה נשוי ללבנה, מתמטיקאית במקצועה, ולהם שלושה ילדים. נפטר ב-12 בינואר 2022 בביתו בהוד השרון בגיל 78.

קישורים חיצוניים
----------------

* עופר אדרת, העיתונאי יהודה ליטני, מהראשונים לסקר את חיי הפלסטינים תחת הכיבוש, מת בגיל 78, באתר הארץ, 13 בינואר 2022

הערות שוליים
------------

1. 1 2 3  עופר אדרת, העיתונאי יהודה ליטני, מהראשונים לסקר את חיי הפלסטינים תחת הכיבוש, מת בגיל 78, באתר הארץ, 13 בינואר 2022
2. 1 2  יהודה ליטני, לא הקשבתי לקול הפנימי, באתר העין השביעית, 1 בספטמבר 1998
3. ↑  האגודה לזכויות האזרח בישראל - ארכיון משפטי | מקבלי אות זכויות האדם לשנת 1982, באתר law.acri.org.il
4. ↑  יהודה ליטני, טלטלת נפש, באתר העין השביעית, 1 בנובמבר 1999
5. ↑  לא על החומוס לבדו - יהודה ליטני, נעים עריידי, באתר www.e-vrit.co.il
6. ↑  סטיישן איילנד, באתר הוצאת כרמל
7. ↑  תמר גולן, רבאט: מאחור הקלעים, מעריב, 25 במאי 1984

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007443318305171
* LCCN: no2002030208
* VIAF: 23148874338849620165
* WorldCat (עם VIAF): 23148874338849620165

 |
**מגדל קולסרולה** (הגייה קטלאנית: [ˈtorə ðə kuʎsəˈɾɔlə] **טורה דה קולסרולה**) הוא מגדל תקשורת בעיצוב ייחודי הממוקם על גבעת טיבידאבו ברכס הרי קולסרולה, בברצלונה, קטלוניה, ספרד. הוא תוכנן על ידי האדריכל סר נורמן פוסטר ועל ידי המהנדסים האזרחיים הספרדים חוליו מרטינס קלזון ומנואל ג'וליה וילארדל. מגדל סמלי זה נבנה בשנת 1991 על ידי חברת הבנייה Cubiertas y MZOV S.A, עבור אולימפיאדת הקיץ 1992. הוא כולל תא עלייה אליו כמו מגדלים רבים, אך משתמש בכבלים מייצבים לתמיכה אופקית כמו תורן. משמש בעיקר לשידור טלוויזיה ורדיו, וגובהו מספק את נקודת התצפית הגבוהה ביותר על העיר. האנטנה העליונה מגיעה לגובה של 288.4 מטרים והקומה האחרונה בחלק העליון, בעלת שלוש עשרה קומות, מגיע לגובה של 152 מטרים. הנקודה הגבוהה ביותר של המגדל היא המקום הגבוה ביותר שאפשר להגיע אליה בסביבת העיר ברצלונה. הקומה העשירית של הפוד פתוחה לקהל הרחב.

אירועים
-------

במגדל קיים חלל לארגון אירועים, המורכב מחדר קבלה ותצפית בגובה 560 מטרים מעל גובה פני הים.

בנייה
-----

למגדל יש פיר ראשי מבטון מזוין בצורת חרוט חלול בקוטר של 4.5 מטרים, המצטמצם ל-3 מטרים כדי להחזיק תורן רדיו מ-2.7 מטרים עד 0.7 מטרים. שלוש עשרה הקומות מוקפות ברשתות פלדת אל חלד פתוחות ותלויות מהפיר בשלושה מסבכי פלדה אנכיים ראשיים.

משקלו הכולל של המגדל הוא 3,000 טון.

מספר רב של כבלים שומרים על המגדל זקוף:

* התחתונים מורכבים משלוש סדרות של 180 כבלים מקבילים (קוטר 15 מילימטרים) העשויים מפלדה בעלת חוזק גבוה מתוחה מראש עם כיסוי פוליאתילן, כל אחד.
* העליונים עשויים משלוש סדרות של 7 כבלי סיבי ארמיד במקביל (קוטר 56 מילימטרים). לשלושת הכבלים העליונים חוזק קריעה משולב של 4,200 טון.

ראו גם
------

* מגדל התקשורת של מונז'ואיק
* רשימת המגדלים הגבוהים בעולם

קישורים חיצוניים
----------------

ויקישיתוף מדיה וקבצים בנושא **מגדל קולסרולה** בוויקישיתוף
* 

* אתר האינטרנט הרשמי של מגדל קולסרולה

* Torre de Collserola
* Foster and Partners
* Collserola Tower at Structurae
* Torre de Collserola at Factoría Urbana: Photos and technical information about the tower
* Torre de Collserola: connecting Barcelona
* Aramid cable termination design

הערות שוליים
------------

1. ↑  Torre de Collserola

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 3845148451578815970001
* WorldCat: viaf-3845148451578815970001

 |
**אירית איזקסון** (נולדה ב-22 ביולי 1951) היא אשת עסקים ומנהל ישראלית שכיהנה כיו"ר הבנק הבינלאומי, לשעבר יו"ר חברת האשראי ישראכרט.

ביוגרפיה
--------

איזקסון נולדה בתל אביב בשם אירית פלאטו. את שירותה הצבאי עשתה בחיל האוויר. היא בעלת תואר ראשון בכלכלה מאוניברסיטת תל אביב ותואר שני בחקר ביצועים אותו למדה בבית ספר למנהל עסקים באוניברסיטת תל אביב. בתחילת שנות ה-90 החלה לעבוד בבנק לאומי, תחילה ככלכלנית בחטיבה הפיננסית ובהמשך בחטיבה העסקית. בתפקידה האחרון שימשה כמנהלת מגזר התעשייה בחטיבה העסקית, ובין השאר הייתה אחראית לחברות הגדולות במשק בתחומי ההיי-טק, התעשיות הביטחוניות והפטרוכימיות.

ב-1999 הכירה את שרי אריסון, בטקס השקת מוזיאון העלייה בזכרון יעקב, שהוקם על ידי תד אריסון ואליהו איזקסון, חותנה של אירית איזקסון. מאז נחשבת איזקסון ידידה קרובה של שרי אריסון.

בשנת 1999 התמנתה איזקסון כחברת דירקטוריון בנק הפועלים. בהמשך התמנתה כחברה בדירקטוריונים נוספים ובהם החברה לישראל, כי"ל ואיי די בי, ברום ים המלח ותרכובות ברום. בשנת 2009 התפטרה מחברותה בדירקטוריון החברה לישראל ובשנת 2012 התפטרה מדירקטוריון איי די בי.

ב-2007 הודיעה אריסון על מועמדותה של איזקסון לסגנית יו"ר בנק הפועלים, אולם המפקח על הבנקים פסל את המינוי בנימוק שהליך המינוי היה לא תקין. ב-2008 מונתה ליו"ר חברת ישראכרט. בדצמבר 2013, בעקבות הנחיית בנק ישראל האוסרת על דירקטור בחברה-אם לשמש בו זמנית גם כדירקטור של חברה-בת, פרשה מתפקידה כיו"ר חברת ישראכרט ונשארה חברת דירקטוריון בנק הפועלים.

בשנת 2017 מונתה איזקסון כיו"ר הבנק הבינלאומי, ממנו פרשה בראשית 2020. 

איזקסון חברת חבר הנאמנים של מכון ון ליר.

בשנות 2011 ו-2017 נבחרה על ידי גלובס לאחת מ-50 הנשים המשפיעות ביותר בישראל.

חיים אישיים
-----------

אחיה היה הפרופסור משה פלאטו.

איזקסון נשואה לעורך הדין ואיש העסקים אורני איזקסון, המשמש קונסול כבוד של נורווגיה בישראל. הם הורים לשלושה ילדים, ומתגוררים בתל אביב. בני הזוג איזקסון פעילים בהתנדבות בארגון אלו"ט והיו ממקימי כפר עופרים לילדים אוטיסטים.

קישורים חיצוניים
----------------

* יהודה שרוני, איזו מנהלת היא תהיה?, באתר nrg‏, 8 בספטמבר 2007

הערות שוליים
------------

1. ↑  רם דגן, אירית איזקסון לא תמונה לסגן יו"ר הפועלים בגלל כשלים בהליך המינוי, באתר TheMarker‏, 8 במאי 2007
2. ↑  אירית איזקסון מסיימת את תפקידה כיו"ר ישראכרט, באתר גלובס, 22 בדצמבר 2013
3. ↑  "ליידי גלובס", 2 באוקטובר 2011
4. ↑  50 המשפיעות לשנת 2017
5. ↑  Conférence Moshé Flato 1999

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007388192505171
* VIAF: 48152501065310680221
* WorldCat (עם VIAF): 48152501065310680221

 |
**החלק הסלעי בעצם הרקה** הוא חלק מעצם הרקה בצורת פירמידה, בבסיס הגולגולת, בין עצם היתד ועצם העורף. החלק הסלעי ניצב ומוטה קדימה ומעט למעלה, ויש לו בסיס, שיא, שלושה משטחים, שלוש זוויות וחללים בתוכה - מרכיבי האוזן הפנימית. החלק הסלעי הוא אחד מהחלקים הבסיסיים בגולגולת. מקור השם הוא המילה הלטינית *petrosus*, כלומר "דמוי אבן, קשה". זוהי אחת העצמות הצפופות ביותר בגוף.

בסיס
----

הבסיס הוא מיזוג עם משטחים פנימיים של חלקים מעצם הרקה: החלק הקשקשי של עצם החרט (הטמפורלית) (אנ').

שיא
---

השיא מחוספס ולא אחיד. הוא נכנס בזווית בין הגבול האחורי של החלק הרחב של עצם היתד לבין בסיס עצם העורף; הוא סמוך לפתח הפנימי של תעלת הראש (אנ'), ומהווה את גבול נקב ה-lacerum (אנ').

משטחים
------

פרק זה לוקה בחסר. אנא תרמו לוויקיפדיה והשלימו אותו.

בחקר האבולוציה
--------------

לחלק הסלעי של עצם הרקה נודעת חשיבות באבולוציה של האדם בגלל תכונת שימור מיוחדת. מחקר הדנ"א העתיק התפתח מאוד בעשור האחרון ומנפק תובנות חדשות. עקב אכילס של המחקר הזה בארץ ישראל הוא השימור הגרוע של החומר הגנטי בשלדים בני יותר מכמה אלפי שנים. מחקר שפורסם ב-2016 בכתב העת Nature הצליח להתגבר על מכשלת השימור על ידי הוצאת דנ"א עתיק במצב טוב יחסית מהאזור הסלעי. חלק קשיח זה, המוגן בתוך הגולגולת, משמר דנ"א באופן טוב בהרבה מאשר חלקי שלד אחרים. המחקר השווה דנ"א עתיק של שישה פרטים שנקברו במערת רקפת, בית קברות בן כ-14,000 שנים מהתרבות הנאטופית והעלה כי אנשים אלה היו אבות החקלאים הראשונים בתקופה הנאוליתית באזור ארץ ישראל. נכון לשנת 2016, אלה שלדי האדם הקדומים ביותר במזרח התיכון מהם הופק בהצלחה דנ"א עתיק.

תמונות
------

* בסיס הגולגולת. פני השטח התחתוניםבסיס הגולגולת. פני השטח התחתונים
* בסיס הגולגולת. המשטח העליוןבסיס הגולגולת. המשטח העליון
* שרירי החך - מבט אחורישרירי החך - מבט אחורי
* עצם הרקהעצם הרקה
* החלק הסלעי של עצם הרקההחלק הסלעי של עצם הרקה
* החלק הסלעי של עצם הרקההחלק הסלעי של עצם הרקה

מקורות
------

במאמר זה משולב טקסט ממהדורה 20 של "האנטומיה של גריי" (1918) שזכויות היוצרים עליו פגו.

קישורים חיצוניים
----------------

ויקישיתוף מדיה וקבצים בנושא **הפטרוס בעצם הרקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4153973-4
* TA98: A02.1.06.002

 |
עקומת דיסוציאציה של אוקסיהמוגלובין. הקו האדום מתאים להזזה ימינה של העקומה הנגרמת כתוצאה מאפקט בוהר
**אפקט בוהר** הוא מנגנון ויסות בבעלי חיים, המפחית את הנטייה של ההמוגלובין לקשור אליו מולקולות חמצן, כתגובה לעלייה בלחץ החלקי של הפחמן הדו-חמצני בדם. אפקט זה תואר לראשונה על ידי הפיזיולוג הדני כריסטיאן בוהר ב-1904. אפקט זה קובע כי בנוכחות פחמן דו-חמצני, היקשרות החמצן אל מולקולות פיגמנטים שונות, כגון ההמוגלובין פוחת ומולקולות החמצן נפרדות מההמוגלובין.
בגלל אפקט בוהר, עלייה ברמת הפחמן הדו-חמצני, ירידה ב-pH או עלייה בטמפרטורת הגוף גורמים לזיקת החמצן להמוגלובין לרדת.

אפקט זה מקל על העברת חמצן כאשר המוגלובין קושר חמצן בריאות, אבל משחרר אותו ברקמות, ובמיוחד ברקמות שצריכות חמצן בכמויות גדולות. כשרמת המטבוליזם של רקמה עולה, היא מייצרת יותר פחמן דו-חמצני. הפחמן הדו-חמצני הופך במהירות למולקולות ביקרבונט ופרוטונים חומציים על ידי האנזים קרבוניק אנהידראז:

−CO2+ H2O {\displaystyle \rightleftharpoons } H+ + HCO3
דבר זה גורם ל-pH ברקמה לרדת, ולפיכך מגדיל את שחרור החמצן מההמוגלובין, מה שמאפשר לרקמה לקבל כמות חמצן העונה על דרישותיה.

עקומת הדיסוציאציה של חמצן נעה ימינה כאשר ריכוז פחמן דו-חמצני, טמפרטורה, או ריכוז יוני מימן גדל, דבר המקל על הגדלת שחרור החמצן.

דבר זה הגיוני כיוון שריכוז פחמן דו-חמצני גבוה וסינתזה הולכת וגוברת של חומצה לקטית מתרחשים כאשר שרירים צריכים כמות חמצן גדולה. שינוי זיקת החמצן להמוגלובין היא דרכו של הגוף להסתגל במהירות לבעיה זו.

בהמוגלובין הירושימה אפקט בוהר מעומעם באופן שלחמצן יש זיקה הרבה יותר גבוהה להמוגלובין ורקמות בגוף עשויות לסבול מחוסר חמצן בעקבות מאמץ גופני.

ראו גם
------

* אפקט הלדיין

קישורים חיצוניים
----------------

ויקישיתוף מדיה וקבצים בנושא **אפקט בוהר** בוויקישיתוף
ניובה וילדה, איור
**ניובה** (ביוונית: **Νιόβη**) הייתה בתם של טנטלוס ודיונה במיתולוגיה היוונית. הייתה אשתו של אמפיון מלך תבאי, וילדה לו שבעה בנים ושבע בנות.

ניובה במיתולוגיה
----------------

המיתולוגיה מספרת שניובה חטאה בחטא ההיבריס כלפי לטו, אמם של התאומים ארטמיס ואפולו. ניובה טענה כי היא טובה מלטו, מפני שילדה שבעה בנים ושבע בנות, בעוד שלטו ילדה רק זוג תאומים. היא לגלגה באומרה שבנה של לטו "יפה כמו אשה", ובתה עוסקת במקצוע גברי - ציד.

נקמתם של אפולו וארטמיס לא איחרה לבוא: אפולו הרג את כל בניה של ניובה כשהשתתפו במשחקים אתלטיים, וארטמיס הרגה את כל הבנות. על פי גרסה מסוימת, רק כלוריס נותרה בחיים מכל ילדיה של ניובה. אמפיון נשבע לנקום את דם ילדיו, אך אפולו הרג גם אותו.

ניובה, שעולמה חרב עליה בן רגע, נמלטה להר סיפליון באסיה הקטנה ובכתה נוראות, עד שהפכה בידי זאוס לסלע הגונח כשדורכים עליו. דמעותיה הפכו לנהר אכלואוס. זאוס הפך את כל אנשי תבאי לאבן כדי שאיש מהם לא יוכל לקבור את ילדי ניובה המתים במשך תשעה ימים. בתום תשעת הימים קברו האלים עצמם את הילדים.

הנצחה
-----

על שמה של ניובה כונה היסוד ניוביום. היסוד התגלה ביחד עם מרבצי היסוד טנלום, שכונה על שמו של טנטלוס, אביה של ניובה.

האסטרואיד 71 Niobe (71 Niobe) שהתגלה על ידי רוברט לות'ר ב-1861 נקרא על שמה.

גלריה
-----

* בן מת של ניובה בגלריית אופיציבן מת של ניובה בגלריית אופיצי
* בן פצוע של ניובה במוזיאון הישן בברליןבן פצוע של ניובה במוזיאון הישן בברלין
* בן פצוע של ניובה במוזיאונים הקפיטולינייםבן פצוע של ניובה במוזיאונים הקפיטוליניים

לקריאה נוספת
------------

* אפי זיו, **מיתולוגיה עכשיו**, הוצאת עם עובד, 2003
* גוסטאב שוואב, אלים וגיבורים,(מגרמנית: חנה לבנת), אור יהודה: דביר, 2007. עמ' 126-122.

קישורים חיצוניים
----------------

ויקישיתוף מדיה וקבצים בנושא **ניובה** בוויקישיתוף
* ניובה במיתולוגיה היוונית
* ניובה, באתר אנציקלופדיה בריטניקה (באנגלית)

הערות שוליים
------------

1. ↑  *(71) Niobe In: Dictionary of Minor Planet Names*. Springer. 2003. doi:10.1007/978-3-540-29925-7\_72. ISBN 978-3-540-29925-7.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541646005171
* BnF: cb12072233w (data)
* GND: 11878630X
* LCCN: no2018111585
* SUDOC: 078600669
* VIAF: 57410791
* WorldCat: viaf-57410791

 |
סימול תרמיסטור במעגלים חשמליים
**תרמיסטור** (באנגלית: **Thermistor**) הוא נגד שהתנגדותו תלויה בטמפרטורה. תרמיסטורים משמשים למדידת טמפרטורה ולכיול תלות בטמפרטורה.

תרמיסטור שונה ממד חום התנגדותי בכך שהחומר המשמש לבנייתו הוא בדרך כלל קרמי או פולימר, בעוד שמד חום התנגדותי מבוסס על מתכות טהורות. תחום הטמפרטורות שונה גם כן: במדי חום התנגדותיים, טווח העבודה הוא רחב ביותר, בעוד שבתרמיסטורים הטווח בדרך כלל מוגבל יותר (בתחום בין 90- ועד 130 מעלות צלזיוס).

אם מניחים בקירוב ראשון שבתחום טמפרטורות מסוים היחס בין ההתנגדות והטמפרטורה הוא ליניארי, אז: {\displaystyle \Delta R=k\Delta T\,}. כאן {\displaystyle \ \Delta R} הוא השינוי בהתנגדות, {\displaystyle \ \Delta T} הוא השינוי בטמפרטורה ו-{\displaystyle \ k} הוא מקדם ההתנגדות כתלות בטמפרטורה.

תרמיסטורים מסווגים לשני סוגים, לפי הסימן של {\displaystyle \ k}. כאשר פרמטר זה הוא חיובי, ההתנגדות עולה עם עליית הטמפרטורה, והרכיב נקרא תלוי חיובית בטמפרטורה, או פוזיסטור. כאשר {\displaystyle \ k} שלילי, ההתנגדות יורדת עם עליית הטמפרטורה, והרכיב נקרא תלוי שלילית בטמפרטורה.

שימושים
-------

* תרמיסטורים משמשים כחיישני טמפרטורה במגוון רחב של יישומים, החל ממכשירים אלקטרוניים ביתיים ועד לציוד רפואי תעשייתי.
* משתמשים בתרמיסטורים במערכות חימום וקירור,במדגרים, בתנורים ובמגוון מערכות אחרות הדורשות בקרת טמפרטורה מדויקת.
* תרמיסטורים NTC משמשים להגנה מפני זרם יתר במגוון רחב של יישומים, כגון ספקי כוח, מעגלים אלקטרוניים, מנועים חשמליים וסוללות.

ראו גם
------

* צמד תרמי
* מד חום התנגדותי

קישורים חיצוניים
----------------

ויקישיתוף מדיה וקבצים בנושא **תרמיסטור** בוויקישיתוף
* תרמיסטור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534020905171
* GND: 4128535-9
* NDL: 00570083
* NKC: ph538429

 |
פירוש נוסף ערך זה עוסק בתופעה ביולוגית. אם התכוונתם למשמעות אחרת, ראו צלקת (פירושונים).

**צלקת** היא סימן או מבנה חזותי הנוצר כתוצאה מתהליך ביולוגי של ריפוי פצע בעור או בכל רקמת תאים אחרת.

רקמת צלקת איננה זהה לרקמה אותה היא מחליפה, והיא בדרך כלל בעלת איכות תפקודית נמוכה יותר. צלקות בעור למשל פחות חסינות מול קרינה אולטרה-סגולה (UV). בנוסף, בלוטות זיעה, מלנוציטים וזקיקי שיער אינם מתפתחים ברקמה התחליפית. התקפי לב גורמים ליצירת צלקות בשריר הלב, אשר בתורן מביאות להיחלשותו של השריר ולאפשרות לכישלונו (המתבטא באי-ספיקת לב). מצד שני, ישנן רקמות תאים המסוגלות להתאחות ללא כל הידרדרות מבנית או תפקודית. רקמת עצמות, למשל, עשויה להיות חזקה יותר מבחינה מבנית לאחר איחוי שבר.

צלקת בעור
---------

צלקות בעור נגרמות כאשר השכבה העמוקה העבה של העור, הדרמיס, נפגעת. רוב צלקות העור הן שטחיות והסימן שנשאר הוא קל. האדמומיות הנשארת לאחר ריפוי פצע שטחי איננה נחשבת לצלקת, והיא בדרך כלל נעלמת לאחר מספר שבועות.

על מנת לתקן את הנזק שנגרם, הגוף מניח סיבי קולגן חדשים. תהליך זה מוביל ליצירת צלקת. כיוון שהגוף לא יכול לשחזר את הרקמה כפי שהייתה, הרקמה החדשה תהיה בעלת מרקם ואיכות שונה מהרקמה שמסביב.

### צלקות אבנורמליות

ישנם שני סוגים של צלקות הנוצרות כתוצאה מכך שהגוף מייצר עודף קולגן:

* צלקת היפרטרופית - גוש אדום מוגבה בעור, אשר אינו גדל מעבר לפצע המקורי.
* צלקת קלואיד - מצב קשה שבו הגוף מייצר קולגן ללא סוף, כשהתוצאה היא גוש גידולי גדול (אך שפיר).

לחלופין, צלקת יכולה להיות בצורת גומחה שקועה בעור. גומחות אלו נוצרות כאשר מבני הייסוד התומכים בעור, כגון רקמות שומן או שריר, אבדו.

הטיפול בצלקת
------------

לא ניתן להיפטר לגמרי מצלקת, היות שתמיד יישארו עקבות במקום. לעומת זאת, ניתן לשפר את המראה של האזור בעזרת מספר סוגים של טיפולים:

* מריחת משחות וקרמים שונים, במיוחד בתקופה הראשונה שלאחר הגלדת הפצע (צלקות טריות).
* צלקות קלואיד והיפרטרופיות מגיבות לטיפולים שונים ביניהם הקפאה בחנקן נוזלי.
* חבישה ביריעת סיליקון נצמדת למשך מספר חודשים.
* ניתוח פלסטי מאפשר לשפר את האיזון, הצורה והחלקות של אזור הצלקת כדי לתת מראה מעט יותר אחיד. ניתוח לעיתים יגדיל את הצלקת אך ישפר את המראה הכללי שלה.

ראו גם
------

* דרמטולוגיה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **צלקת** |
| ויקישיתוף תמונות ומדיה בוויקישיתוף: **צלקת** |

* צלקת, באתר אנציקלופדיה בריטניקה (באנגלית)

הערות שוליים
------------

1. ↑  ד"ר ערן חדד, כל הדרכים לטיפול בצלקות, באתר BEOK, ‏2014
2. ↑  אייל וינקלר וראול אספרזה, צלקות בעור: כל השיטות הרפואיות לטשטוש או העלמה, באתר ynet, 24 במרץ 2022
3. ↑  השיטות לטשטש או להעלים צלקות בעור, באתר Hebrew News, ‏2022
4. ↑  C. C. Zouboulis, U. Blume, P. Büttner, C. E. Orfanos, Outcomes of cryosurgery in keloids and hypertrophic scars. A prospective consecutive trial of case series, **Archives of Dermatology** 129, 1993-09, עמ' 1146–1151

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286590305171
* GND: 4210065-3
* LCCN: sh85025918
* NDL: 00562934
* NKC: ph1029150

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**פולק האגר יוהנסן** (בנורווגית: **Folke Hauger Johannessen**‏; 2 בדצמבר 1913 – 17 באפריל 1997) היה אדמירל נורווגי ששימש כראש ההגנה (מקביל לרמטכ"ל) בין 1964–1972.

ביוגרפיה
--------

יוהנסן נולד בגטבורג שבשוודיה ב-2 בדצמבר 1913. מאוחר יותר עברה המשפחה לפרדריקסטאד שבנורווגיה. לאחר שסיים את לימודיו, הוא התקבל לעבודה כנער מכונות על ידי חברת ספנות וערך מסעות לאירופה ואמריקה באוניות סוחר בין השנים 1931–1933 כדי לעמוד בתנאי הקבלה להכשרה כקצין ימי. לאחר מכן החל הכשרת קצינים בבית הספר הצבאי הימי בהורטן וסיים את לימודיו ב-1938 כלויטננט צור זי. הוא מונה לסגן מפקד הספינה KNM Nordkap, ולאחר מכן שימש כסגן מפקד ספינת הטורפדו KNM Snøgg.

לאחר פרוץ מלחמת העולם השנייה, מונה לסגן מפקד ה-KNM Gyller ויחד עמה לחם כנגד הפלישה הגרמנית לנורווגיה. לאחר סיום הכיבוש הגרמני של נורווגיה, הפליג יוהנסן עם כמה ספינות והסגיר אותן לידי הצי האמריקני. לאחר מכן הוא הצטרף אל הממשלה הנורווגית הגולה בלונדון. במהלך המלחמה הוא השתתף בליווי שיירות מסחר בין בריטניה לארצות הברית ולברית המועצות.

לאחר המלחמה, חזר יוהנסן לנורווגיה ומונה לסגן מפקד בית הספר הימי הצבאי באוסלו. ב-1948 הוא מונה למפקד המשחתת KNM Stavanger. זמן קצר לאחר מכן הוא הועבר להיות סגן נספח הצי הנורווגי בבריטניה. בין 1950–1952 היה ראש מחלקת המבצעים של הצי. לאחר מכן מונה לנציג נורווגיה במטה נאט"ו. ב-1958 הוא חזר להיות מפקד בית הספר הצבאי הימי. ב-1963 הוא מונה לסגן ראש ההגנה (מקביל לרמטכ"ל), ושנה לאחר מכן הפך לראש ההגנה. בתקופת כהונתו בתפקיד, הוא עמל להגדיל את הצי הנורווגי ולחזק את ביצורי צפון נורווגיה כהכנה לקראת פלישה סובייטית אפשרית. הוא סיים את תפקידו בסוף שנת 1971, ומונה למנהל מכללת ההגנה - תפקיד בו החזיק עד 1973.

קישורים חיצוניים
----------------

* פולק האגר יוהנסן באתר i Norsk biografisk leksikon

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90359200
* ISNI: 0000 0003 6409 589X
* VIAF: 226952280
* WorldCat: viaf-226952280

 |
**החלקת קראטין** או **החלקה ברזילאית** היא שם כולל למספר פורמולות המשמשות בעיצוב שיער להחלקה ארעית בלבד של השיער, שהרכיב העיקרי בהן אמור להיות חלבון הקרטין. החלקת קראטין נבדלת מהחלקה יפנית בכך שהיא ארעית, כלומר, מחזיקה רק זמן מועט של עד חודש וחצי/חודשיים (בסוגי שיער מסוימים אף ייתכן וההחלקה לא תחזיק יותר מחודש). ישנן החלקות אשר חתמו את שמן כהחלקות שיער מומלצות כמו החלקת שיער פראדה ביתית לאחר החלקה זאת ניתן להשתמש בכל שמפו או מסיכה לשיער החלקה זאת לא מכילה חומר הנקרא פורמלהיד לאחר החלקת קראטין נהוג להמליץ לחפוף את השיער עם שמפו המכיל קראטין (אלא אם חפיפה בשמפו ללא קראטין מתבקשת מתוקף מחלת עור מסוימת בקרקפת, כגון פסוריאזיס או סבוראה).

קיימות החלקות שיער כגון פראדה "החלקת קראטין" אם כי בפועל כמות הקראטין בהן מעטה והחומר העיקרי בהן הוא פורמלין או חומר אחר ההופך לפורמלין בטמפרטורה גבוהה. ריכוזים שונים של פורמלין נחשבים למסרטנים ומסוכנים לנחשף אליהם. מספר תחקירים דוקומנטריים העידו כי רבות מהחלקות הפורמלין הן מסוכנות, ורק חלק מההחלקות הנקראות "החלקת קראטין" באמת מכילות כמות מספקת של קראטין וכמות מותרת של פורמלין.

אופן החלקת השיער בהחלקת קראטין
------------------------------

המכניזם של החלקות קראטין הוא יצירת שכבה העשויה רובה ככולה מקראטין (זאת בתנאי שאכן מדובר בתכשיר המכיל קרטין ולא תחליפים זולים, אשר חלק מסוכנים). שכבת קראטין זו מקבעת את השערה לטווח ארוך יחסית כמתואר לעיל. במקרים של שיער חלק יחסית השכבה הזו תחזיק עד שלושה חודשים לכל היותר (מיום ההחלקה תתחיל השכבה לדעוך).

שלבי החלקת קראטין
-----------------

החלקות קראטין נעשות על פי סדר השלבים הבא, ואורכות לרוב, עד שעה וחצי:

1. חפיפה ושטיפה של השיער, ולאחר מכן ייבוש בפן.
2. מריחה הדרגתית של חומר ההחלקה מבוסס הקרטין, על כל חלק (Section) של השיער, לפי הסדר (במקרים של שיער עבה ועקשן במיוחד ייתכן ומעצב השיער ימרח מעט יותר חומר אך קיימים מקרים בהם החלקה זו חלשה מדי לשיער).
3. השארת החומר על השיער למשך **שעה שלמה**. השיער חייב להיות פזור וניתן לסרק מעט את השיער לעיתים בשלב זה שכן רצוי לשמור עליו פזור אך גם בעל מראה "חלק".
4. שטיפה ב**מים בלבד** של השיער
5. ייבוש השיער בפן או במחליק שיער.

החלקת קראטין כהחלקה משקמת
-------------------------

החלקת קראטין נקראת לעיתים "החלקה משקמת", משום שמשתמשים בה, בין היתר, גם כשיקום לשיער שכבר עבר החלקה אחרת (כמו החלקה יפנית שהיא קבועה). אם בוצעה החלקה יפנית לא כשורה, ונגרם נזק לשיער, לא ניתן לחזור על ההחלקה היפנית מחשש לקריעה חלקית או קטיעה ממשית של קטעי שיער. במקרים כאלה עשוי מעצב השיער להמליץ על החלקה עדינה שאינה עובדת על פנים השערה אלא על החלק החיצוני שלה, ולמעשה יכולה רק לחזק אותה ולהקטין הסיכוי לקריעתה. החלקה כזו יכולה להיות החלקת קרטין (אם כי קיימות גם החלקות משקמות אחרות ואין הכרח לכך).

בטיחות ואתיקה
-------------

נכון לשנת 2012 משרד הבריאות טרם גיבש החלטה לגבי הבטיחות של טיפולי קרטין באופן כללי. להרחבה בנושא זה ראו בטיחות ואתיקה בהחלקת שיער באופן כללי.

ראו גם
------

* החלקת שיער
* החלקה יפנית

הערות שוליים
------------

1. ↑  כלומר, בשום מצב אינה קבועה, והיא דועכת עם הזמן.
2. ↑  אמיתי גזית, יפנית או ברזילאית - איזו החלקת שיער בטוחה?, באתר ynet, 5 בנובמבר 2012
**הטיעון מן המוסר** הוא טיעון לקיומו של הבורא, שמופיע בצורתו הרחבה בכתביו של הפילוסוף הגרמני עמנואל קאנט במספר גרסאות.

הטיעון מורכב מההנחה שקיים מוסר אובייקטיבי תקף שמחייב את כל בני האדם. חוק מוסרי אובייקטיבי כזה (לדוגמה, שאסור לגנוב) לא יכול לנבוע מהאדם עצמו, אחרת אדם אחר (שסבור לדוגמה שמותר לגנוב) לא יהיה מחויב אליו, שכן ממנו החוק אינו נובע (הדבר דומה לשני אנשים שמתווכחים על טעם אישי לגבי ציור או מאכל). משום כך חוק שנובע מהאדם עצמו הוא סובייקטיבי ולא מחייב. לכן בהכרח חייבת להיות ישות "מצווה" חיצונית לאדם שנותנת תוקף למוסר.

לפי טיעון זה ההנחה שלא קיימת ישות מצווה גוררת שלא קיים מוסר תקף או מחייב, אלא לכל היותר רגש סובייקטיבי. גרסה זו של הטיעון מופיעה בספרו של קאנט "הדת בגבולות התבונה בלבד".

הפילוסוף הסקוטי דיוויד יום הצביע בהקשר זה על "בעיית הראוי-מצוי", לפיה לא ניתן לתלות חובה מוסרית בעובדות בלבד. לדוגמה העובדה שרצח גורם סבל לאדם אחר לא מובילה למסקנה שאסור לרצוח, כדי להגיע למסקנה זו יש להוסיף את ההנחה שאסור לגרום סבל לאנשים אחרים, וזו לא עובדה שניתנת לתצפית. הישות המצווה מהווה מקור לאיסור לגרום סבל לאדם אחר.

גרסה אחרת של הטיעון מופיעה ב"ביקורת כוח השיפוט". שם הטיעון מבוסס על ההתאמה בין הצו המוסרי לעולם, כלומר העובדה שהתנהגות מוסרית מובילה לטוב ולאושר אנושי מצביעה על כך שקיימת ישות שאחראית להתאמה הזו.

הפילוסוף הבריטי ק.ס. לואיס טען שהעובדה שיש לבני האדם מצפון שמורה להם על קוד אתי שלפיו ראוי להתנהל מוכיחה שיש גורם עליון שקבע את הקוד האתי הזה.

לקריאה נוספת
------------

* הראיות לקיום האל, לדעת להאמין, מכון ידעיה
* Moral Arguments for the Existence of God
* ד"ר מיכאל אברהם, **המצוי הראשון**, הוצאת הגות, עמ' 383–443
**קלאודיו פול ספינז'י** (בספרדית: **Claudio Paul Spinelli**; נולד ב-21 בינואר 1997 בבואנוס איירס שבארגנטינה) הוא כדורגלן ארגנטינאי המשחק בעמדת החלוץ בקבוצת בני סכנין מליגת העל הישראלית.

קריירת מועדונים
---------------

ספינז'י החל את הקריירה המקצוענית שלו בקבוצת טיגרה מליגת העל הארגנטינאית. ב-25 במרץ 2017 ערך את הופעת הבכורה שלו במועדון, בהפסד 0–1 לרוסאריו סנטראל במסגרת המחזור ה-17 בליגה לעונת 2016/2017. בסך הכל ערך שתי הופעות ליגה במדי המועדון.

ב-16 באוגוסט 2017 הושאל ספינז'י לסן מרטין דה סן חואן למשך עונת 2017/2018. ב-27 באוגוסט ערך את הופעת הבכורה שלו במועדון, בניצחון 2-0 על פטרונטו במסגרת המחזור הראשון בליגה. ב-12 בפברואר 2018 הבקיע את שער הבכורה שלו במועדון, בהפסד 1–2 על אתלטיקו טוקומאן במסגרת המחזור ה-15 בליגה. הוא ערך 13 הופעות ליגה במהלך תקופת ההשאלה, בהן הבקיע שבעה שערים.

ב-15 ביולי 2018 חתם ספינז'י בגנואה מהסרייה א'.

ב-14 באוגוסט 2018 הושאל לקרוטונה מהסרייה ב'. ב-26 באוגוסט ערך את הופעת הבכורה שלו במועדון, בהפסד 3-0 לצ'יטאדלה במסגרת המחזור הראשון בליגה. ב-20 באוקטובר הבקיע את שערו היחיד במועדון, בניצחון 1–2 על פדובה במסגרת המחזור השמיני בליגה. בסך הכל ערך שש הופעות ליגה במהלך תקופת ההשאלה.

ב-30 בינואר 2019 הושאל ספינז'י לארחנטינוס ג'וניורס מליגת העל הארגנטינאית. ב-18 בפברואר ערך את הופעת הבכורה שלו במועדון, בניצחון 1–2 על אסטודיאנטס לה פלאטה במסגרת המחזור ה-19 בליגה לעונת 2018/2019. בסך הכל ערך שבע הופעות ליגה במהלך תקופת ההשאלה.

ב-6 ביולי 2019 הושאל ספינז'י לחימנסיה לה פלאטה מליגת העל הארגנטינאית למשך עונת 2019/2020. ב-27 ביולי ערך את הופעת הבכורה שלו במועדון, בתיקו 1-1 נגד לנוס במסגרת המחזור הראשון בליגה. בסך הכל ערך תשע הופעות ליגה במדי המועדון.

ב-1 באוקטובר 2020 הושאל ספינז'י למשך עונת 2020/2021 לקופר מליגת העל הסלובנית. הוא ערך 27 הופעות ליגה במהלך תקופת ההשאלה, בהן הבקיע שלושה שערים.

ב-19 ביולי 2021 הושאל ספינז'י לאולקסנדריה מליגת העל האוקראינית. ב-25 ביולי ערך את הופעת הבכורה שלו במועדון, בניצחון 0–1 על זוריה לוהנסק במסגרת המחזור הראשון בליגה לעונת 2021/2022. ב-15 באוגוסט הבקיע את שער הבכורה שלו במועדון, בתיקו 1-1 נגד לבוב במסגרת המחזור הרביעי בליגה. הוא ערך 17 הופעות ליגה במהלך תקופת ההשאלה, בהן הבקיע שני שערים.

ב-17 במרץ 2022 חתם ספינז'י בלנוס מליגת העל הארגנטינאית. ב-2 באפריל ערך את הופעת הבכורה שלו במועדון, בהפסד 1–3 לוולס סארספילד במסגרת המחזור השמיני בליגה לעונת 2022. הוא ערך 12 הופעות ליגה במדי המועדון.

ב-9 בינואר 2023 חתם על חוזה לשנה אחת בדפורטיבו מלדונדו מליגת העל האורוגוואית. הוא ערך 22 הופעות ליגה במהלך תקופת ההשאלה, בהן הבקיע חמישה שערים.

ב-27 בינואר 2024 חתם בבני סכנין מליגת העל הישראלית.

קישורים חיצוניים
----------------

הערות שוליים
------------

1. ↑  COLPO SPINELLI PER L'ATTACCO! BENVENUTO CLAUDIO באתר הרשמי של קרוטונה, 14 באוגוסט 2018 (באיטלקית)
2. ↑  UFFICIALE: Genoa, Spinelli firma con l'Argentinos Juniors באתר Tutto Mercato Web, ‏ 30 בינואר 2019 (בספרדית)
3. ↑  Koper pripeljal tudi Argentinca באתר Slovenski nogometni portal, ‏ 1 באוקטובר 2020 (בסלובנית)
4. ↑  Клаудіо Спінеллі – гравець ФК «Олександрія» באתר הרשמי של אולקסנדריה, 19 ביולי 2021 (באוקראינית)
5. ↑  Claudio Spinelli se suma al Granate באתר הרשמי של לנוס, 17 במרץ 2022 (בספרדית)
6. ↑  יגאל גולדשטיין, ‏מתחזקת: קלאודיו ספינלי קונסטנטינוס סוטריו חתמו בבני סכנין, באתר ערוץ הספורט, 27 בינואר 2024
**אחמד יאסר אל-מוחמדי** (בערבית: **أحمد ياسر المحمدي**; נולד ב-17 במאי 1994) הוא כדורגלן קטרי המשחק בעמדת הבלם בא-ריאן.

קריירה
------

יאסר נולד בדוחה למשפחה ממוצא מצרי. אביו היה כדורגלן בעברו במצרים בשנות ה-70 של המאה ה-20. אחיו הם הכדורגלן חוסיין יאסר ומוחמד יאסר. יאסר התחנך באקדמיה לכדורגל של אספייר ובשנת 2011 הצטרף לקבוצת הכדורגל לח'וויא. ב-8 באפריל 2012 ערך את הופעת הבכורה שלו בקבוצה בתיקו 1-1 נגד אל-ח'ריתייאת. ב-1 במאי ערך את הופעת הבכורה שלו בליגת האלופות האסיאתית בהפסד 3-0 לאל-אהלי. ב-2 בינואר 2014 הושעה מכדורגל עד לסיום העונה.

בקיץ 2017 לח'וויא התאחדה עם "אל-ג'יש" לא-דוחייל וזמן קצר לאחר מכן הושאל לקולטורל לאונסה מהליגה הספרדית השנייה בכדורגל. ב-10 בספטמבר ערך את הופעת הבכורה שלו בקבוצה בתיקו 4-4 נגד ריאל ואיאדוליד. שבוע לאחר מכן הבקיע את שער הבכורה שלו בקבוצה בניצחון 2-3 נגד וסקה.

באוגוסט 2018 יאסר הושאל לוויסל קובה מליגת העל היפנית.

בקיץ 2021 חתם בא-ריאן.

קישורים חיצוניים
----------------

* אחמד יאסר, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אחמד יאסר"**.
ציפורן חודרנית
היווצרות של ציפורניים חודרנית.
**ציפורן חודרנית** היא תופעה של גדילת ציפורן אצבע של כף היד או כף הרגל אל תוך מצע הציפורן. בין הסיבות לתופעה: גזירה לא נכונה של הציפורן, נעליים הדוקות מדי, פטרת, מכה ועוד. הבשר גדל אל מעל הציפורן ולעיתים קרובות נוצר בשר פראי, וזיהום. ציפורן חודרנית מובילה לכאבים עזים באצבע.

טיפול רפואי לציפורן חודרנית ניתן על ידי פדיקור ופודיאטריה.

דרכי טיפול
----------

ניתן לטפל בציפורן חודרנית על ידי הסרה כירורגית של הבשר הפגוע והחלק החודרני בהרדמה מקומית.
ישנן דרכים שונות לנתח ציפורן חודרנית, בהן: ניתוח בעזרת כלי ניתוח סטנדרטים וצריבת השורש על ידי חומצה, או ניתוח בעזרת לייזר דו־תחמוצת הפחמן.
הסכנה הכרוכה בחוסר טיפול ממושך בציפורן חודרנית היא התפשטות הזיהום והיווצרות נמק.

סיבות להיווצרות ציפורן חודרנית
------------------------------

* טיפול ועיבוד לא נכון של ציפורניים (גזירת קצוות ציפורניים בקו לא ישר)
* עיוות כף הרגל (הידוע כ-"עצם", רגל שטוחה, רגל קלוטה, טראומות)
* שינוי עצמות על רקע דלקת מפרקים
* אורך מופרז של בוהן או אצבע שלישית, אצבעות מצטלבות
* צורה תורשתית של ציפורניים וכריות צדדיות
* הפרעת מחזור דם (במיוחד מחלות ורידים, המלוות בנפיחות רגליים, כפות רגליים, אצבעות וציפורן חודרנית כתוצאה מכך).
* דלקות ומחלות זיהומיות, כולל פטרת
* הפרעות חילוף החומרים, נטילת תרופות מסוימות (טטרציקלין, דוקסיציקלין וכו')
* טראומת אצבע
* גרביים/גרביונים מושכים עם תפר ברמת האצבעות (לחץ מכוון וממושך מופעל על אצבעות)
* הנעלה לא נכונה: נעליים שטוחות, ללא חלקים אחוריים (בכל צעד האצבעות נלחצות לתוך הסוליה), נעלי פלטפורמה (אין ריכוך בעת ההליכה), נעליים קטנות (לחיצת רגל), נעליים גדולות (אצבעות אינן מיוצבות ולוחצות אחת על השנייה), נעלי ספורט, נעלי אופנה עם חלק קדמי צר ועקבים גבוהים, נעליים מדימוי עור, נעלי בלט).

טיפול בציפורן חודרנית
---------------------

בשלב הראשוני של הופעת ציפורן חודרנית, כאשר הכאבים והדלקת אינם בולטים, ניתן להיעזר בטיפול שמרני. ראשית, יש להשתמש בנעליים נוחות עם חלק קדמי רחב – מה שיפחית באופן משמעותי את הלחץ על הבוהן. שנית, יש לוותר לחלוטין על גזירה קצרה של הציפורן, שגורמת לחדירתה ולעיקומה. יש לגזור ציפורן חודרנית בקו ישר, לא מתחת לקצה האצבע, ותוך שימוש במספריים חדים בעלי להבים ישרים. אם קצה הציפורן נגזר באופן קצר מדי, יש לשייף אותה בקפדנות בצדדים כדי לא להשאיר קצוות חדים הפוגעים בעור.

כמו כן, יש להקפיד על ניקיון הרגל מזיעה וגורמים אחרים המשפיעים על איכות העור ועמידותו מפני הציפורן הסמוכה לו.

במידה והטיפול השמרני אינו פותר את הבעיה, קיימת פרוצדורה כירורגית קלה ומהירה המתבצעת בהרדמה מקומית, ובה מוסרת רקמת ה-Nail matrix מבבסיס הציפורן בצד הציפורן הבעייתי. רקמה זו מייצרת את הציפורן, והסרתה מונעת גדילה של ציפורן בצדדים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **צפרן חודרנית** |
| ויקישיתוף תמונות ומדיה בוויקישיתוף: **ציפורן חודרנית** |

* הערך "ציפורן חודרנית - Ingrown nail", באתר ויקירפואה
* ציפורן חודרנית, באתר שירותי בריאות כללית

הערות שוליים
------------

1. ↑  תקנות הרופאים- הפעולות המותרות לפודיאטר ולפודיאטר מנתח, פורסם על ידי משרד הבריאות, 2018
2. ↑  איתי גל, ציפורן חודרנית: איך זה נוצר - ומהו הטיפול היעיל, באתר ynet, 12 בפברואר 2015
3. ↑  איך להימנע מציפורן חודרנית?, באתר הארץ, 13 ביוני 2010
4. ↑  ציפורן חודרנית: שיטות טיפול ומניעה, באתר BeOK, ‏2023

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אמו טסמני** (שם מדעי: *Dromaius novaehollandiae diemenensiss*) הוא תת-מין נכחד של אמו. המין היה נפוץ בטסמניה שבה הפך מבודד במהלך סוף הפלייסטוקן. בניגוד למיני האמו האחרים, אמו אי המלך ואמו אי הקנגורו, האוכלוסייה בטסמניה הייתה גדולה, כלומר, לא היו תופעות בולטות של גודל אוכלוסייה קטן כמו בשני המינים הבודדים האחרים. לפיכך, האמו הטסמני לא השתנה במידה רבה כדי להחשב כמין נפרד מהאמו היבשתי. אפילו מעמדו כתת־מין נתון בוויכוח מדעי, כיוון שסממניו הייחודיים כתת־מין נפרד ניתן למוצאם (אם כי לעיתים נדירות) אף באמו היבשתית.

ישנן טענות כי המין היה קטן במידה מסוימת מהמין המרכזי, אך ראיות (כולל מאובנים ושרידים אחרים) מראות, כי גודלם היה זהה.

כל המידע שבידינו כיום הוא רק ממאובנים ותת־מאובנים ששרדו מתת־המין.

הכחדה
-----

הכחדת תת־המין, כמו תת־מינים ומינים אחרים של האמו נגרמה על ידי בני אדם - בגין ציד בלתי מבוקר, הריסת בית גידול הטבעי של האמו הטסמני, על ידי הצתת החלקות הטבעיות במטרה להסבן לחקלאות.

תאריך ההכחדה איננו ברור, עקב חוסר עקביות וניהול גרוע של המעקב אחרי המין באותה עת. עדויות אחרונות על המין הגיעו בשנת 1838, כך שהערכה היא שהמין נכחד בסביבות שנת 1850, אך תאריך זה איננו מדויק. לעדויות על פרט שנלכד בשנת 1865 ומת בשנת 1873, לא נמצא אימות. פרט נוסף שהיה בפרנקפורט, שויך בטעות לתת המין, אך זו הייתה טעות בזיהוי.

קישורים חיצוניים
----------------

ויקישיתוף מדיה וקבצים בנושא **אמו טסמני** בוויקישיתוף
* אמו טסמני, באתר ITIS (באנגלית)
* אמו טסמני, באתר האנציקלופדיה של החיים (באנגלית)
* אמו טסמני, באתר GBIF (באנגלית)
מבט על הכביש המכושף מטיילת ארמון הנציב
הכביש המכושף מונקטון קנדה
**הכביש המכושף** הוא קטע כביש מפורסם בירושלים, מתחת לארמון הנציב, בתחומי השכונה הערבית ג'בל מוכבר.
הכביש זכה לכינויו הייחודי מכיוון שכאשר עוצרים את המכונית באמצע כביש זה, היורד מפסגת ההר לעבר מדבר יהודה, ומשחררים את בלמיה, מבחינים בתופעה מעניינת: המכונית נראית כאילו היא נעה לכיוון מעלה, אף שעליה לנוע מטה בהתאם לכוח הכבידה, אותו הדבר גם כאשר שופכים מים על הכביש והם נראים כעולים במעלה הכביש במקום לרדת. התופעה הפכה חלק מן ההווי של תושבי ירושלים ואטרקציה למבקרים.

תופעה דומה מתרחשת באחד הכבישים בגליל, ליד עמוקה.

הסבר התופעה
-----------

למעשה, התופעה אינה אלא אשליה אופטית. הזווית בה נסלל הכביש ביחס לנוף יוצרת את התחושה כי שיפוע הכביש הוא כלפי מעלה, כאשר למעשה הדבר הפוך, ושיפוע הכביש הוא דווקא כלפי מטה. האדם הצופה מן המכונית בנוף, מסיק כי הנוף הוא הישר ולכן רואה את המכונית נוסעת למעלה, אך למעשה, כאשר הוא משחרר את הבלמים, המכונית נעה כלפי מטה, בהשפעת כוח הכבידה.

כבישים "מכושפים" נוספים בארץ ישראל
----------------------------------

ישנם מספר כבישים נוספים בארץ ישראל שגם ביחס אליהם נטען כי קיימת אשליה אופטית דומה:

* הכביש ליד מושב אליפלט, מספר קילומטרים לפני ראש פינה.
* כביש באזור רמת הגולן, אחרי קצרין ולכיוון גשור.
* אחד הכבישים בגליל, ליד עמוקה
* הכניסה לכביש המהיר מבית שמש לכיוון שער הגיא.
* כביש באזור אילת, אחרי הכניסה לכביש שמוביל לבסיסים חיל הים ובדיוק לפני השלט מ.ק 24 מצד ימין.

ראו גם
------

* מערבולת אורגון

קישורים חיצוניים
----------------

ויקישיתוף מדיה וקבצים בנושא **הכביש המכושף** בוויקישיתוף

הערות שוליים
------------

1. ↑  רון פלד, יהודי, נוצרי ומוסלמי טיפסו על הר, באתר ynet, 2 בדצמבר 2005
2. ↑  הכביש המכושף בגליל, youtube  

הכביש המכושף בגליל, youtube, סרט שני
**עזרא דותן ("בבן")** (25 בספטמבר 1937 - 16 במאי 1981) היה טייס קרב בחיל האוויר ואלוף הפלות שבזכות הישגיו בקרבות כונה "מר סקייהוק". נפטר בעת שירותו בדרגת אל"ם.

ביוגרפיה
--------

נולד בשם עזרא זנדמן ב-25 בספטמבר 1937 בדנציג, גרמניה. בשנת 1940, לאחר פרוץ מלחמת העולם השנייה, העפיל עם הוריו לארץ ישראל אך גורש ממנה על ידי שלטונות המנדט והיה מגולי מאוריציוס. בשנת 1945 עלה בשנית לארץ ישראל. התגורר בנהריה והשלים בה את לימודיו היסודיים. לאחר מכן למד בבית הספר הטכני בחיפה. בנעוריו היה חבר בקלוב התעופה לישראל.

התגייס לצה"ל במאי 1955 והתנדב לקורס טיס אותו סיים בשנת 1957. שירת בטייסת 117 בה נחשב לטייס מבטיח. במהלך יום הקרבות של 7 באפריל 1967 בחזית סוריה, נזקפה לזכותו הפלה ראשונה. במלחמת ששת הימים הוביל מבנים של מטוסי מיראז' 3 לתקיפת שדות התעופה הערביים במסגרת מבצע מוקד. תקף פעמיים את שדה התעופה H-3 בעיראק. במהלך המלחמה הפיל שני מטוסי קרב. באוגוסט 1968 עבר הסבה לטייס סקייהוק ומונה למפקד טייסת 109. 

במהלך מלחמת ההתשה הוביל גיחות תקיפה רבות. בשנת 1970, במסגרת מבצע קלחת 2 כנגד ריכוזי מחבלים בפתחלנד, הוביל רביעיית סקייהוקים לתקיפת סוללות תותחים סוריות. בדרכו לתקיפה נתקל במטוסי תקיפה סוריים מדגם מיג 17 וניהל כנגדם קרב אוויר זאת על אף שמטוס הסקייהוק הוא מטוס תקיפה ואינו מיועד לקרבות אוויר. במהלך מרדף הצליח לפגוע ולהפיל מיג 17 ברקטות נגד טנקים מדגם "זוני". הייתה זו ההפלה הראשונה בעולם של מטוס סקייהוק באמצעות רקטה. לאחר מכן, הפיל מיג נוסף בירי תותח וניהל קרב אוויר עם מיג שלישי ללא תוצאות. לאחר קרב זה דבק בו הכינוי "מר סקייהוק" - טייס הסקייהוק היחיד בעולם שהפיל מטוסי מיג בקרב-אוויר.

בתחילת שנות השבעים היה אחד מארבעת ממציאי המזל"ט.
במהלך שירותו עבר שני התקפי לב וניתוח לב פתוח. אף על פי כן המשיך לטוס בטייסת תובלה. בשנת 1974 מונה למפקד בח"א 27.

ביום שישי, 15 במאי 1981 טס בפעם האחרונה ולפנות בוקר המחרת, 16 במאי 1981, נפטר מדום לב.

חייו האישיים
------------

בשנת 1961 נשא לאשה את מרי ונולדו להם שלושה ילדים.

קישורים חיצוניים
----------------

* קורות החיים של עזרא דותן, באתר "יזכור" של משרד הביטחון
* גיל ארבל, ‏המיג ההוא לא יפיל אותי!, **בטאון חיל האוויר** 101, יולי 1977, באתר הספרייה הדיגיטלית להיסטוריה ומורשת חיל האויר
* יעקב ארז, סקייהוק נגד מיג, מעריב, 13 ביולי 1979

הערות שוליים
------------

1. ↑  את עדותו של דותן על הקרב ניתן לקרוא בספר **חליפת לחץ**, מאת מירב הלפרין ואהרון לפידות, הוצאת משרד הביטחון, ישראל תשמ"ז, עמ' 57-54.
2. ↑  ממשיך לטוס אחרי ניתוח לב פתוח, מעריב, 13 ביולי 1979

| מפקדי בסיס לוד  |
| --- |
| 

|  |
| --- |
| משה פלד • אליהו שושני • שמואל כסלו • מנחם זהבי • עזרא דותן • עמי איילון • יהושע שני • אבינועם מימון • בני ליבנה • אסף אגמון • מנשה טרם • יצחק ברנדט • נחמיה שלם • אמיר השכל • נתן ברזילי • דני גנות • אודי בר-עוז • דניאל שלייפר |

 |